open-index/open-wikipedia-markdown huggingface dataset:
אלי אמן

**אלי אמן** (נולד ב-1956) הוא פסל ישראלי יליד אתיופיה.

## ביוגרפיה
אלי אמן נולד בגונדר, אתיופיה, בשנת 1956. באתיופיה עסק בחרשות של כלי עבודה חקלאיים. בשנת 1985 עלה לישראל במסגרת "מבצע משה". בדרך נפטרו אמו, שתי אחיותיו ובנותיו של אמן. ראשית עיסוקו בקרמיקה היה במסגרת מרכז קליטה בערד. לאחר מכן למד כשנתיים פיסול וציור במכללת רמת הנגב בירוחם. בשנת 1987 עבר להתגורר באשדוד ומאוחר יותר עבר לבאר שבע. עיקר יצירתו של אמן היא בתחום הפיסול הקרמי. עבודותיו, משנות ה-90 של המאה ה-20, ממשיכות את הפיסול האתיופי המסורתי של דמויות אתנוגרפיות.

בשנת 1987 הציג ביחד עם עוד 3 פסלים עולים מאתיופיה תערוכה ראשונה מסוגה בישראל, ב בירושלים.

## תערוכות יחיד
* 1994 - **זכרונות**, שלוש שלושים, גלריה לקרמיקה, תל אביב
* 1997 - **זכרונות 2: הכפר שלי באתיופיה**, שלוש שלושים, גלריה לקרמיקה, תל אביב

## תערוכות קבוצתיות
* 1987 - **אמנים אתיופים עובדים בחומר**, המרכז למורשת יהדות אתיופיה (4 אמנים: סיום נגוסה, גיל יאסו ודנקאו), אוצר: אברהם מויאל
* 1992 - **משם לכאן - אמנים עולים**, המשכן לאמנות עין חרוד (4 אמנים: ולרי בוברוב, ליאוניד בלקלב ואלכס פבלוב), אוצרת: גליה בר אור
* 1992 - **תערוכת אמני אשדוד**, המוזיאון לתרבות הפלשתים ע"ש קורין ממן, אשדוד
* 1993 - **מגע-צורה**, בית האמנים בירושלים, אוצרת: אסתי רוזמן
* 1997 - **שמשון ודלילה עכשיו**, המוזיאון לתרבות הפלשתים ע"ש קורין ממן, אשדוד
* 1998 - **תמונות מצב - תערוכת אמני אשדוד לרגל יובל החמישים למדינת ישראל**, המוזיאון לתרבות הפלשתים ע"ש קורין ממן, אשדוד
* 2022 - **מאמנות קולקטיבית לאמנות אישית**, בית האמנים ע"ש יוסף זריצקי, תל אביב (4 אמנים: קסייה ווסי, טנת אווקה ומולו גטה)
* 2023 - **כמו האור בכד**, תערוכת אמנות אתיופית, מוזיאון לאמנות יהודית היכל שלמה בירושלים. אוצרת: סמדר מסינג
* 2025 - **שורשים אתיופיים** התרבות והזהות האתיופית בקהילת ביתא ישראל בעידן המודרני, גלריית WeArt, כרמיאל

## קישורים חיצוניים
* אלי אמן, באתר מוזיאון ישראל
* 
* John Mendelsohn, A melting Pot Of Israeli Art, The Jewish Week, page 17 16 פברואר 1996 
* Paul Kresh, Exhibit rcounts daily life Ethiopians, The Jewish Week, page 34 21 פברואר 1996 
* Ori Z. Soltes, Between Past and Future A Conceptual History of Israeli Art. Figure 139, Eli Aman: Family at the Table, unglazed clay, ca 1995. PC 2024, Generis 

## הערות שוליים

קטגוריה:אמני קרמיקה ישראלים
קטגוריה:פסלים ישראלים
קטגוריה:יהודים אתיופים
קטגוריה:אמנים אתיופים
קטגוריה:ישראלים ילידי אתיופיה
קטגוריה:עולים בשנות ה-1980
קטגוריה:ישראלים שנולדו ב-1956
אסלה גרונה

**אסלה יורגנסון גרונה** (באנגלית: **Asle Jorgenson Gronna**; 10 בדצמבר 1858 – 4 במאי 1922) היה פוליטיקאי אמריקאי שייצג את מדינת דקוטה הצפונית בקונגרס של ארצות הברית, תחילה בבית הנבחרים (1911-1905) ולאחר מכן בסנאט 1921-1911). גרונה נמנה בין ששת הסנאטורים שהצביעו נגד הכרזת המלחמה של ארצות הברית על הקיסרות הגרמנית, שהכניסה אותה למלחמת העולם הראשונה.

## ביוגרפיה
### ראשית חייו
גרונה נולד ב-10 בדצמבר 1858 בכפר אלקיידר שבמחוז קלייטון באיווה, למשפחה ממוצא נורווגי. הוא גדל במחוז יוסטון שבמינסוטה, שם למד בבתי הספר הציבוריים של המחוז והמשיך את לימודיו באקדמיית קלדוניה. לאחר שהשלים את לימודיו, הוסמך כמורה ועבד בהוראה בעיר וילמינגטון שבמינסוטה.

בשנת 1879 עבר גרונה לטריטוריית דקוטה, שם עסק בחקלאות, לימד בבית ספר והיה פעיל בכמה מיזמים עסקיים. הוא כיהן כנשיא הכפר לאקוטה וכן כנשיא מועצת החינוך של לאקוטה. כחבר המפלגה הרפובליקנית, נבחר גרונה לבית הנבחרים של טריטוריית דקוטה בשנת 1889.

### קריירה בקונגרס
גרונה היה מועמד המפלגה הרפובליקנית בבחירות לבית הנבחרים של ארצות הברית בשנת 1904 וזכה בבחירות. הוא נבחר מחדש ב-1906 וב-1908, וכיהן במהלך הקונגרסים ה-59, ה-60 וה-61. בשנת 1911 נבחר לסנאט של ארצות הברית, ומילא את המושב שהתפנה עקב מותו של מרטין נ. ג'ונסון. גרונה נבחר לקדנציה נוספת ב-1914 וכיהן בקונגרסים ה-62 עד ה-65. ב-1920 הפסיד בבחירות לכהונה נוספת וסיים את כהונתו ב-3 במרץ 1921.

בקונגרס, גרונה רכש לעצמו מוניטין כרפובליקני ששיקף את עמדות האזור ממנו הגיע – פרוגרסיבי ובדלן. הוא האשים את יצרני התחמושת בתנועת הכוננות ובפרוץ מלחמת העולם הראשונה, והיה חלק מ"הקבוצה הקטנה של אנשים עקשנים" שהתנגדה לנשיא וודרו וילסון. בשנת 1919 הוא היה בדלן נחרץ שהתנגד לאמנת חבר הלאומים, מאחר שלדבריו ההסכם שיתף את ארצות הברית באופן עמוק יותר במערכות יחסים בין-לאומיות והגביל את העצמאות בקבלת החלטות לאומיות.

### חיים אישיים
הוא ואשתו ברטה היו הורים לחמישה ילדים, ביניהם ג'יימס ד. גרונה שכיהן כמזכיר המדינה של דקוטה הצפונית, וארתור ג'. גרונה שהיה התובע הכללי של דקוטה הצפונית. אסלה גרונה מת ב-4 במאי 1922 בלאקוטה שבדקוטה הצפונית.

## קישורים חיצוניים

* 
* 

## הערות שוליים

קטגוריה:אמריקאים ילידי איווה
קטגוריה:אמריקאים ממוצא נורווגי
קטגוריה:חברי בית הנבחרים של ארצות הברית מדקוטה הצפונית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מדקוטה הצפונית
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1858
קטגוריה:אמריקאים שנפטרו ב-1922
ויליאם פארסל

**ויליאם אדוארד פארסל** (באנגלית: **William Edward Purcell**; 3 באוגוסט 1856 – 23 בנובמבר 1928) היה פוליטיקאי אמריקאי שכיהן כחבר הסנאט של ארצות הברית מטעם דקוטה הצפונית בין השנים 1910–1911.

## ביוגרפיה
פארסל נולד ב-3 באוגוסט 1856 בפלמינגטון שבניו ג'רזי, ולמד בבתי הספר הציבוריים של המדינה. הוא למד משפטים, התקבל ללשכת עורכי הדין של ניו ג'רזי בשנת 1880, והחל לעסוק במקצוע בפלמינגטון. בשנת 1881 עבר לוואפטון שבטריטוריית דקוטה, והמשיך לעסוק בעריכת דין. בשנת 1888 מונה על ידי נשיא ארצות הברית גרובר קליבלנד לתובע פדרלי בטריטוריית דקוטה, אולם התפטר ב-1889, לאחר שנבחר כחבר בוועידת החוקה של המדינה החדשה, דקוטה הצפונית. בין השנים 1889 ל-1891 כיהן כתובע מחוזי של מחוז ריצ'לנד, דקוטה הצפונית ובין השנים 1907–1909 כיהן כחבר בסנאט של דקוטה הצפונית.

בפברואר 1910 מונה פארסל למלא את מקומו של מרטין נ. ג'ונסון בסנאט של ארצות הברית. תחילה מונה למלא את מקומו פאונטיין תומפסון, אך הוא התפטר מתפקידו הזמני, וב-1 בפברואר 1910 החל פארסל את תפקידו. הוא מילא אותו עד 1 בפברואר 1911, כאשר נבחר מחליפו.

בבחירות 1912 נכשל פארסל בהתמודדותו לתקופת כהונה מלאה. לאחר מכן המשיך לעסוק בעריכת דין עד מותו. בשנת 1917 מונה ליושב ראש הוועדה לשימור המזון של דקוטה הצפונית. ב-23 בנובמבר 1928 נפטר פארסל, ונטמן בבית הקברות קלוורי.

## קישורים חיצוניים

* 
* 

## הערות שוליים

קטגוריה:אמריקאים ילידי ניו ג'רזי
קטגוריה:עורכי דין אמריקאים במאה ה-19
קטגוריה:חברי האספה המחוקקת של דקוטה הצפונית
קטגוריה:חברי הסנאט של ארצות הברית מדקוטה הצפונית
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית שמונו לתפקידם
קטגוריה:אמריקאים שנולדו ב-1856
קטגוריה:אמריקאים שנפטרו ב-1928
סאלם שלום דוד

ממוזער|סאלם שלום ובנו
**סאלם שלום דוד** (1853–?) היה גר ממוצא סיני שפעל בקהילות היהודיות בשאנגחאי ובומביי.

## ביוגרפיה
סלאם נולד בשנת 1853 להורים סינים בעיר האנקו, סין, ונקרא פבה. הבכור מבין שלושה אחים. הוא נשאר עם הוריו עד שנת 1861, כאשר משפחתו נרצחה במהלך מרד טאיפינג. יחד עם נערים נוספים, הוא נלקח בשבי על ידי המורדים עד שהגיעו קרוב לשאנגחאי, שם הובסו והתפזרו המורדים על ידי חיילים בריטיים בפיקודו של צ'ארלס ג'ורג' גורדון.

פבה חיפש מקלט אצל שלמה (סולומון) ראובן, אחד המתנדבים, שהציג אותו בפני חברת דוד ששון ושות' בשנחאי. שם, ס. ה. דייוויד לקח אותו תחת חסותו, ובשנת 1862 שלח אותו לבומביי, שם התקבל ליהדות ונקרא סאלם שלום דוד.

הוא קיבל את חינוכו במוסד הצדקה של דוד ששון באנגלית, עברית וערבית ובשנת 1872 הצטרף לחברת אליאס דוד ששון ושות'. הוא שירת בסניף החברה בשנגחאי בין השנים 1874 ל-1882, ומשנת 1882 עבד במשרד החברה בבומביי.

כפעיל קהילתי, הוא היה אהוד הן על יהודי בומביי והן על קהילת בני ישראל. הוא שימש כמזכיר הכבוד של בית הכנסת "מגן דוד" בבייקולה, של קרן הצדקה היהודית על שם יעקב ששון, וכן של "חברת קהת-קדוש" בבומביי, שמינתה אותו פה אחד כמבקר רשמי של החולים היהודים בבתי החולים.

בנוסף, היה חבר באגודת שנחאי להצלת היהודים הסינים. הוא גילה עניין פעיל בקרב הקהילה היהודית בארץ ישראל.

ב-4 ביולי 1883 נישא לחביבה ראובן משה, מבגדאד.

## ראו גם
* יהדות סין
* יהדות הודו

## קישורים חיצוניים
* A JEWISH NATIVE OF CHINA - MR. Salem Shaloam David, The Jewish Chronicle, The Canadian Jewish Times, p. 302, August 10, 1906 
* A Jewish Native of China, The Reform Advocate, p. 641, December 22, 1906 
* A Jewish Native of China 

## הערות שוליים

קטגוריה:יהודים סינים
קטגוריה:גרים
קטגוריה:יהדות הודו
קטגוריה:יהדות שאנגחאי
קטגוריה:ילידי 1853
ייז'י סקובלה

**ייז'י סקובלה** (בצ'כית: **Jiří Skobla**; 6 באפריל 1930 – 18 בנובמבר 1978) היה אתלט צ'כוסלובקי, זוכה מדליית ארד אולימפית (מלבורן 1956) ואלוף אירופה (ברן 1954 בהדיפת כדור ברזל.

## ביוגרפיה
אביו, ירוסלב סקובלה , היה אלוף אולימפי בהרמת משקולות.

### 1952
באולימפיאדת הלסינקי שנערכה ביולי סיים במקום תשיעי בהדיפת כדור ברזל בתוצאה של 15.92 מטר.

### 1954
#### אלוף אירופה
באליפות אירופה שנערכה בברן שבשווייץ באוגוסט זכה במדליית זהב בהדיפת כדור ברזל בשיא אליפות חדש של 17.20 מטר, לפני אוטו גריגלקה (16.69 מטר) והיינו היינסטה (16.27 מטר), שניהם מברית המועצות.

### 1956
#### מדליית ארד אולימפית
באולימפיאדת מלבורן שנערכה בנובמבר זכה במדליית ארד בהדיפת כדור ברזל בתוצאה של 17.65 מטר, אחרי פרי או'בריאן (18.57 מטר) וביל נידר (17.65 מטר), שניהם מארצות הברית.

### 1958
#### מדליית ארד באליפות אירופה
באליפות אירופה שנערכה בסטוקהולם שבשוודיה באוגוסט זכה במדליית ארד בהדיפת כדור ברזל בתוצאה של 17.12 מטר, אחרי ארתור רואו מהממלכה המאוחדת (17.78 מטר) וויקטור ליפסניס מברית המועצות (17.47 מטר).

### 1960
באולימפיאדת רומא שנערכה באוגוסט סיים במקום תשיעי בהדיפת כדור ברזל בתוצאה של 17.39 מטר.

### 1962
באליפות אירופה שנערכה בבלגרד שביוגוסלביה בספטמבר סיים במקום שישי בהדיפת כדור ברזל בתוצאה של 17.87 מטר.

### 1966
#### מדליית ארד במשחקי אירופה באולם
במשחקי אירופה באולם שנערכו בדורטמונד שבגרמניה המערבית במרץ זכה במדליית ארד בהדיפת כדור ברזל בתוצאה של 18.08 מטר, אחרי וילמוש וריו מהונגריה (19.05 מטר) ודיטר הופמן מגרמניה המזרחית (18.25 מטר).

### 1967
במשחקי אירופה באולם שנערכו בפראג שבצ'כוסלובקיה במרץ סיים במקום שביעי בהדיפת כדור ברזל בתוצאה של 17.30 מטר.

## מותו
ב-18 בנובמבר 1978 מת סקובלה כתוצאה מסרטן הכליה.

## קישורים חיצוניים

קטגוריה:הודפי כדור ברזל
קטגוריה:אתלטים צ'כוסלובקים
קטגוריה:אתלטים צ'כים
קטגוריה:אתלטים באולימפיאדת מלבורן (1956)
קטגוריה:אתלטים באולימפיאדת רומא (1960)
קטגוריה:זוכי מדליית ארד אולימפית: אתלטיקה
קטגוריה:אלופי אירופה באתלטיקה
קטגוריה:נפטרים מסרטן הכליה
קטגוריה:צ'כים שנולדו ב-1930
קטגוריה:צ'כוסלובקים שנולדו ב-1930
קטגוריה:צ'כים שנפטרו ב-1978
קטגוריה:צ'כוסלובקים שנפטרו ב-1978
סטיבן קיפקוריר

**סטיבן ארוסיי קיפקוריר** (; 24 באוקטובר 1970 – 8 בפברואר 2008) היה אתלט קנייתי, זוכה מדליית ארד אולימפית (אטלנטה 1996) בריצת 1500 מטר.

## ביוגרפיה
באולימפיאדת אטלנטה שנערכה ביולי-אוגוסט זכה במדליית ארד בריצת 1500 מטר בתוצאה של 3:36.72 דקות, אחרי נור א-דין מורסלי מאלג'יריה (3:35.78 דקות) ופרמין קאצ'ו מספרד (3:36.40 דקות).

ב-8 בפברואר 2008 נהרג קיפקוריר בתאונת דרכים בקניה.

## שיאים אישיים
### אצטדיון
* ריצת 1500 מטר: 3:31.87 דקות (1996)

## קישורים חיצוניים

## הערות שוליים

קטגוריה:אתלטים באולימפיאדת אטלנטה (1996)
קטגוריה:אתלטים קנייתים
קטגוריה:הרוגי תאונות דרכים בקניה
קטגוריה:זוכי מדליית ארד אולימפית: אתלטיקה
קטגוריה:רצים קנייתים למרחקים בינוניים
קטגוריה:קנייתים שנולדו ב-1970
קטגוריה:קנייתים שנפטרו ב-2008
קואמה אסארה

**קואמה אסארה** הידוע כ**סאם ג'ייקוב** (באנגלית ושפות אקאן, בהתאמה: **Kwame Asare**, **Jacob Sam**; 1903 – שנות ה-1950) היה גיטריסט, מלחין ומפיק מוזיקלי גאנאי. הוא היה הראשון שהקליט מוזיקת היילייף והגיטריסט הראשון שניגן מוזיקה זאת.

## קורות חייו
קואמה אסארה נולד בקייפ קוסט בקולוניה הבריטית "חוף הזהב", גאנה של היום, ועבד כצורף זהב.
בצעירותו למד לנגן בגיטרה מימאי ליברי בן הקבוצה האתנית . קואמה אסארה עבר לקומאסי והקים בה את שלישיית קומאסי. הוא היה הראשון שהקליט - בלונדון - מוזיקה גאנאית היילייף -שלוש גרסאות של הלהיט "יא אמפונסה" "Yaa Amponsah" למילים מאת אחיינו, קואה מנסה. ההקלטה נערכה ב-1928 בסדרות London's Kingsway Hall EZ של חברת Zonophone . הוא התלווה על ידי שאר חברי שלישיית קומסי, הגיטריסט ה.א. ביני (H.E.Binney) והמקישן קואה קאנטה. אסארה ניגן מנגינות בפריטת אצבע תחת שם הבמה "קואנין"והקליט גם בקול בסדרות JZ בשפות פאנטה.

האחיין שלו, קואה מנסה, היה תלמידו ומוזיקאי ידוע, "מלך" "מוזיקת "פאלם-ויין".

## יצירות
*Yaa Amponsah - 1928 על מלים מאת קואה מנסה בשפת אקאן. מנגינתו שימשה מאוחר יותר את פול סיימון בשיר "Spirit Voices" באלבום Rythm of the Saints

## קישורים חיצוניים
*באתר הקרן לאנגלואה
*באתר african research
*קולינס על מוזיקת היילייף

## לקריאה נוספת
*Ronnie Graham - *Gold Coast - Highlife and roots rhythms of Ghana*
in Simon Broughton, Mark Ellingham, David Muddymnan and Richard
1994 Trillo - World Music The Rough Guide,

## הערות שוליים

קטגוריה:נפטרים ב-1950
קטגוריה:ילידי 1903
קטגוריה:מפיקים גנאים
קטגוריה:גיטריסטים
קטגוריה:מוזיקאים גאנאים
קטגוריה:זמרים
גשר לואי-פיליפ

**גשר לואי-פיליפ** (בצרפתית: **Pont Louis-Philippe**) הוא גשר אבן למכוניות ברובע הרביעי של פריז שנבנה מעל נהר הסן ומחבר את האי איל סן לואי עם הגדה הימנית. הגשר נבנה במקור ב-1833 ונבנה מחדש ב-1862.

## ההיסטוריה של הגשר
### הגשר הראשון
ב-29 ביולי 1833 הניח מלך צרפת לואי פיליפ הראשון את אבן הפינה לבניית הגשר לציון שלוש שנים להכתרתו כמלך בעקבות "שלושת ימי הזוהר" של מהפכת יולי 1830.

הגשר היה מסוג גשר תלוי והוא תוכנן על ידי האדריכל מרק סגיאן  ואחיו ונחנך ביולי 1834 כשהמעבר בו היה בתשלום.

ב-1848, במהלך מהפכת פברואר, שרפו המורדים את הגשר ואת מבנה גביית דמי המעבר. לאחר שוך האירועים שוקם הגשר וחזר לתפקידו (ללא גביית דמי מעבר) וניתן לו השם "גשר הרפורמציה" (Pont de la Réforme).

### הגשר השני
בעקבות הגידול בנפח התחבורה הוחלט להחליף את הגשר התלוי בגשר חדש. ב-1860 החלה בניית גשר קשתות מאבן מעט במעלה הגשר הראשון. הגשר תוכנן על ידי אדמונד ג'ולז פלין רומני (Edmond-Jules Féline-Romany) וג'ולז סברין (Jules Savarin) ונחנך באפריל 1862, אז גם ניתן לו השם "גשר לואי פיליפ" על שמו של לואי פיליפ הראשון.

גשר זה, במתכונתו מ-1860, קיים עד היום (למעט החלפת מעקות האבן ב-1995 שנפגמו מזיהום האוויר).

## מבנה הגשר
אורך הגשר 100 מטר ורוחבו 15 מטר. לגשר קשת מרכזית הנשענת על שני עמודי תמיכה שנבנו בסן ושתי קשתות חלקיות הקושרות את הגשר לגדות הנהר. מפתח הקשת המרכזית 32 מטר ומפתח קשתות הצד 30 מטר.

חלקם העליון של שני עמודי התמיכה, שאורך כל אחד מהם 15 מטר ורוחבם 4 מטר, עוטר בזר דפנה מאבן, בקוטר ארבעה מטר, ובמרכזו רוזטה מתכתית.

## גלריה

קובץ: Pont de la Réforme and Quai des Ormes.jpg|הגשר הראשון (התלוי) לאחר שהוענק לו השם "גשר הרפורמציה" אחרי השיקום ב-1848
קובץ: Pont Louis-Philippe Paris 004.JPG| אחד מזרי הדפנה והרוזטות שנבנו בראש תמיכות הגשר
קובץ: Pont Louis-Philippe 22 July 2012.jpg|הקשת המרכזית של הגשר
קובץ: Pont Louis Philippe @ Île Saint-Louis @ Paris (25313526455).jpg|מעקה האבן המעוצב
קובץ: The Bridge of Louis Philippe A22727.jpg|גשר לואי פיליפ השני בציור של ארמן גיומן מ-1875


## ביאורים

## לקריאה נוספת

*Felix and Louis Lazare, Dictionnaire historique des rues et monuments of Paris in 1855 with plans for 48 neighborhoods, Maisonneuve & Larose, 796 p. ()


## קישורים חיצוניים

* גשר לואי פיליפ, באתר lerendezvousdumathurin.com 
* גשר לואי פיליפ, באתר travelfranceonline.com
* צילום גשר לואי פיליפ, בספריית הקונגרס
* גשר לואי פיליפ, באתר paris1900.lartnouveau.com 
* גשר לואי פיליפ, באתר parisseine.com
* גשר לואי פיליפ, באתר livetheworld.com

## הערות שוליים

לואי פיליפ
קטגוריה:הרובע הרביעי של פריז
קטגוריה:פריז: מבנים היסטוריים
הייזל ברוגר

**אליסון הייזל ברוגר** (באנגלית: **Allison Hazel Brugger**; נולדה ב-9 בדצמבר 1993) היא שחקנית, קומיקאית ומנחת טלוויזיה שווייצרית-אמריקאית. הנחתה את  אירוויזיון 2025 בשווייץ.

## ביוגרפיה
ברוגר נולדה ב-9 בדצמבר 1993 בסן דייגו, קליפורניה. אביה הוא נוירופסיכולוג, ואמה היא מורה. יש לה שני אחים גדולים.

היא גדלה בדילסדורף שליד ציריך. לאחר שסיימה את לימודיה בעיירה בולך, החלה ללמוד פילוסופיה וספרות באוניברסיטת ציריך, אך בסופו של דבר עזבה.

בשנים 2014–2017, כתבה ברוגר טורים שבועיים בעיתון "Das Magazin", עיתון יומי שווייצרי. ב-2015 הייתה המנחה של תוכנית האירוח "הייזל ברוגר הצג ותספר" בתיאטרון אם נוימרקט בציריך שהתקיימה מדי חודשיים. בפברואר 2019, החלה סיבוב הופעות בגרמניה, אוסטריה ושווייץ עם תוכנית הסולו השנייה שלה "Tropical", שעלתה לראשונה בנטפליקס ב-2 בדצמבר 2020.

מתחילת שנת 2016, היא משמשת ככתבת בתוכנית הסאטירה הפוליטית הגרמנית "היום-הצגה" בערוץ ZDF. ב-26 באפריל הייתה לה הופעת אורח ראשונה בתוכנית סאטירה נוספת, "המקלט".

במאי 2025, פורסם כי תנחה, לצידם של מישל הונציקר וזנדרה שטודר, את אירוויזיון 2025 שיתקיים בבזל, שווייץ.

## חיים אישיים
ברוגר נשואה לשחקן תומאס שפיצר, ובאוקטובר 2020 הודיעה ברוגר שהיא בהריון. מתגוררת בקלן מאז 2016.

## ספריה


* Kein & Aber, **Ich bin so hübsch**, Zürich 2016.
* Hazel Brugger, Thomas Spitzer, Jannes Weber, **Deutschland Was Geht – Das Wimmelbuch**. Diogenes, Zürich 2021

## קישורים חיצוניים
* 

## הערות שוליים

קטגוריה:קומיקאיות אמריקאיות
קטגוריה:משוררים אמריקאים
קטגוריה:מנחות טלוויזיה שווייצריות
קטגוריה:מנחי טלוויזיה שווייצרים
קטגוריה:ילידי 1993
רות זך

**רות זך** היא דיפלומטית ישראלית אשר כיהנה כשגרירת ישראל במיאנמר.

## ביוגרפיה
זך נולדה באילת וגדלה בכפר בן נון. יש לה תואר ראשון במשפטים מהאוניברסיטה העברית, ותואר שני בהצטיינות במדע המדינה מהאוניברסיטה הפתוחה. זך התמחתה בפרקליטות המדינה והיא עורכת דין.

זך החלה את שירותה במשרד החוץ בשנות ה-90. בין תפקידיה כיהנה כסגנית קונכ"ל במומבאי, הודו וציר בשגרירות ישראל באירלנד. זך כיהנה גם כאחראית פניות הציבור של המשרד. בשנת 2016, כיהנה כיו"ר משותף למשלחת הישראלית לכוח המשימה הבין-לאומי להנצחת זכר השואה (IHRA), שם אומצה הגדרת העבודה של אנטישמיות. ההגדרה אומצה על ידי האיחוד האירופי ועל ידי 32 מדינות ברחבי העולם (נכון ל-2021).

בשנת 2023 מונתה לתפקיד שגרירת ישראל במיאנמר, שם החליפה את דב שגב-שטיינברג. עקב ההפיכה הצבאית במיאנמר, הייתה מנועה מהגשת כתב האמנה ועל-כן תוארה הרשמי "ראש נציגות" (Chargé d'affaires). בקיץ 2024 יזמה השגרירה שיפוץ בית יתומי מלחמה בורמזים – בשימוש צבעי "נירלט", מפעל הצבע של קיבוץ ניר עוז שנשרף על ידי מחבלי החמאס בטבח שבעה באוקטובר, כחלק ממאמצי השיקום שלו. שיפוץ בית היתומים הוקדש לזכרם של האחים אריאל וכפיר ביבס, ואימם שירי ביבס.

## ראו גם
* יחסי ישראל–מיאנמר
* שגרירות ישראל ביאנגון

## קישורים חיצוניים
* רות זך, באתר שגרירות ישראל במיאנמר 

## הערות שוליים

קטגוריה:שגרירות ישראל
קטגוריה:שגרירי ישראל במיאנמר
קטגוריה:ישראליות שנולדו במאה ה-20
Filthy Dog

"**Filthy Dog**" (בעברית: "**כלב מטונף**") הוא שיר שהוקלט על ידי הזמר ההולנדי יוסט קליין. הוא יצא לאור באופן עצמי ב-3 באוקטובר 2024, כסינגל שלא מתוך אלבום אולפן. השיר נכתב על ידי קליין, רובן ואן דר אנט, תאון דה קרואיט, שגם הפיקו אותו מוזיקלית.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-6.8 מיליון השמעות.

## וידאו קליפ
הווידאו קליפ הרשמי של השיר פורסם ב-3 באוקטובר 2024. נכון לינואר 2025 עומד מונה הצפיות של הקליפ על למעלה מ-1.49 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי יוסט קליין
קטגוריה:שירים באנגלית
עידן בן-טל

**עידן בן-טל** (נולד ב-10 במאי 1994) הוא שדרן רדיו, עורך מוזיקלי, די ג'יי, מפיק ועיתונאי מוזיקה ישראלי.

## ביוגרפיה
בן-טל נולד בתל אביב בשנת 1994 וגדל בעיר כפר-סבא.

## קריירה
בשנת 2012, התגייס בן-טל לגלי צה"ל לתפקיד עורך מוזיקלי. במסגרת שירותו הצבאי ערך את התוכניות "מדינה בדרך", "שתיקת הכבישים", "נעים", "מתגלגלים" ו"קולות החיילים" בגלגלצ, "לא רוצים לישון" ו"חותרים למגע" עם טייכר וזרחוביץ בגלי צה"ל, לצד תוכניות ספיישל שבועיות ומגזין המוזיקה של התחנה "הפרעת קשב". בשנה השלישית לשירותו ניהל בן-טל את התקליטיה של התחנות, כחבר בוועדת הפלייליסט קידם בן-טל את הגל החדש של ההיפ הופ הישראלי באותה התקופה.

לאחר שירותו הצבאי, החל לעבוד כעורך מוזיקלי באקו 99 והיה חבר בצוות הפיתוח של יישומון התחנה. בהמשך, עבד כאיש יחסי ציבור של מוזיקאים שונים, וכיועץ מוזיקלי בתוכנית דה וויס בשנת 2013 לצד ייעוץ מוזיקלי לפרסומות, סדרות טלוויזיה וסרטים.

בין השנים 2018–2021 התגורר בברלין, גרמניה, שם למד הפקת מוזיקה אלקטרונית בבית הספר Catalyst. חלק מהתקופה שימש עורך מוזיקלי באפל מיוזיק.

עם שובו לישראל החל לעבוד בתאגיד השידור הישראלי, כעורך מוזיקלי ושדרן בכאן 88 וכאן גימל. במסגרת עבודתו, עורך ומגיש בן-טל את "משמרת חצות" (מאוחר יותר "עד חצות"), רצועת המוזיקה האלקטרונית היומית של כאן 88. בנוסף, עורך תוכניות נוספות לצד תוכניות ספיישל ממגוון ז'אנרים. לצד עבודתו ברדיו, עובד גם כדי ג'יי ואוצר של מועדון ה"רפי" לצד אירועים נוספים בתדר אף.אם, מוסד תרבות שוליים בתל אביב. כמו כן, מפיק בן-טל מסיבות ואירועים.

## קישורים חיצוניים
* ראיון בכאן תרבות
* ראיון

## הערות שוליים

קטגוריה:חיילי גלי צה"ל
קטגוריה:סגל תאגיד השידור הישראלי - שידורי הרדיו
קטגוריה:שדרני רדיו ישראלים
קטגוריה:ישראלים שנולדו ב-1994
לארוי, טקסס

"**לארוי, טקסס**" (באנגלית: "**LaRoy, Texas**") הוא סרט קומדיית פשע משנת 2023. 

## עלילה
הסרט עוקב אחר ריי, גבר המגלה שאשתו בוגדת בו ומחליט לשים קץ לחייו. תוכניותיו משתבשות כאשר אדם זר טועה לחשוב שהוא רוצח שכיר ומציע לו סכום כסף משמעותי. ריי, יחד עם חברו הבלש הפרטי סקיפ, מוצא את עצמו מעורב בעולם הפשע.

## הפקה
במאי 2022 פורסם כי סטיב זאן, ג'ארד האריס וג'ון מגארו ישתתפו בסרט "LaRoy". הצילומים של הסרט התחילו באוגוסט 2022 באזור אלבקרקי בניו מקסיקו.

## הפצה
הסרט הוקרן לראשונה בפסטיבל הסרטים טרייבקה ב-8 ביוני 2023. הסרט גם זכה בשלושה פרסים בפסטיבל הסרטים האמריקאי בדוביל: פרס גרנד פרי, פרס הקהל ופרס המבקרים.

## ביקורות
הסרט זכה לציון 100% במדד המבקרים של Rotten Tomatoes מתוך 42 ביקורות. המבקרים שיבחו את הסרט בזכות כתיבה חדה וקאסט מוכשר, והגדירו אותו כחוויה מספקת לאוהבי מותחנים קומי-אפלים. הסרט קיבל ציון כולל של 69 באתר metacritic על סמך 8 ביקורות מבקרים, המוגדרות חיוביות באופן כללי.

רנדי מאיירס מסן חוזה מרקורי ניוז תיאר את הסרט כ"בלתי צפוי כמו נחש רעיל בטקסס". רוברט דניאלס מהאתר RogerEbert.com שיבח את הבימוי של שיין אטקינסון והשווה אותו לסגנון האחים כהן. פיל הוד מהגרדיאן ציין שהסרט מהווה שילוב סוער של דמויות שוליים וסגנון טקסני-נואר, אך אינו משתווה לחלוטין לאחים כהן. קאט האלסטד מ-Common Sense Media תיארה את הסרט כבעל הומור שחור, קטעים אבסורדיים ומיקום שמדגיש את תחושת האין-מוצא. קלום בייקר מ-Radio Times ציין שהקאסט המצוין שומר על הקצב עד הסיום הדרמטי.

## פרסים ומועמדויות

## קישורים חיצוניים

## הערות שוליים

קטגוריה:סרטים אמריקאיים משנת 2023
קטגוריה:סרטי קומדיית פשע
קטגוריה:סרטי מתח אמריקאיים
קטגוריה:סרטי פשע אמריקאיים
איילת קורץ

**איילת קורץ** (נולדה ב-16 באוקטובר 1969) היא שחקנית, ומדבבת ישראלית.

## ביוגרפיה
קורץ למדה משחק בניסן נתיב.

## קריירה
**כשחקנית**

ב-1993 שיחקה בתפקיד ראשי לצידו של יהודה בארקן בסרט "מחפשת בעל על ארבע" גילמה את דניאלה.

ב-1998 הופיעה באופרת הסבון של ערוץ 2 "רמת אביב גימל" גילמה את מיכל סופר.

ב-2000 הופיעה בסדרת הדרמה של הוט 3 "שבתות וחגים" בתפקיד עורכת דין.

ב-2004 הנחתה את התוכנית "היפה והחיות" ששודרה בערוץ טבע הדברים.

ב-2001 שיחקה בתפקיד ראשי לצידם של יון תומרקין, וגל זייד בקלטת הילדים "להיות אחים" בתפקיד אמא. באותה השנה שיחקה בתפקיד ראשי בסרט "הגדר" גילמה את שמחה.

ב-2012 הופיעה בסדרת הדרמה "חטופים" ששודרה בערוץ 2 שיחקה את אמא של יעל.

ב-2013 שיחקה את ויויאן קריאל, אמא של דניאל בסרט "מקובלות".

ב-2017 הופיעה בסדרת הדרמה "מתים לרגע" ששודרה ב־HOT3 גילמה את חיה המאירי. באותה השנה שיחקה בסרט "איסתהר" בתפקיד דינה קלארק.

ב-2018 שיחקה בסרט האמריקאי "Everything is Fine".

ב-2019 גילמה את דמותה של רינה הררי בסרט "הרפתקה בשחקים".

ב-2020 התארחה במספר פרקים בודדים בסדרת הדרמה של רשת 13 "בלקספייס" גילמה את אמא של שירה.

ב-2022 שיחקה בסרט "קאיה" גילמה את מלכה. באותה השנה השתתפה בסרט התיעודי "אנחנו לא ניפרד לעולם".

ב-2024 שיחקה בסרט "שמים ריקים" בתפקיד אמא.

**כמדבבת**
* 1999 "ארנב עכשיו" דיבבה את הילדה הברבורה.
* 2000 "חוות סוסי הפוני" דיבבה את קייט.
* 2000 "ד"ר סוס" דיבבה דמויות שונות
* 2000 "נקודות בצבעים" דיבבה את המפטי.
* 2002 "ליגת הצדק"
* 2002 "הרפתקאותיו של טוב טוב הגמד"
* 2002 "הבובודים" דיבבה את דודה אגתה
* 2012 "ביבי וטינה" דיבבה את סוזן.

## חיים אישיים
קורץ היא אם לשלושה. מתגוררת במושב תנובות.

## פילמוגרפיה
### סרטים וסדרות

## קישורים חיצוניים

## הערות שוליים

קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:ישראליות שנולדו ב-1969
בריט לאוור

**בריטני "בריט" לי לַאוֵור** (באנגלית: **Brittney "Britt" Leigh Lower**; נולדה ב-2 באוגוסט 1985) היא שחקנית אמריקאית. היא מוכרת בין היתר בתור ליז גרינברג בסדרת הקומדיה הרומנטית "Man Seeking Woman"  (2015–2017) ובתור הלי ר. / הלנה איגן בסדרת המדע בדיוני והמסתורין "ניתוק" (2022–הווה). על תפקידה בסדרה "ניתוק" היא זכתה בפרס "השחקנית הטובה ביותר בסדרת סטרימינג, דרמה" של איגוד המבקרים ההוליוודי לשנת 2022.

## ביוגרפיה
לאוור נולדה וגדלה בעיירה הקטנה הייוורת' , אילינוי, לסטיבן ומיקי לאוור. למדה בבית ספר התיכון הייוורת' עד שנת 2004 ובאוניברסיטת נורת'ווסטרן עד שנת 2008, שם קיבלה תואר ראשון בתקשורת המדע .

במהלך לימודיה באוניברסיטה התנסתה בתחום הקומדיה כאשר הצטרפה לקבוצת אלתורים, דבר שסיפרה כי סייע לה כאשר השתתפה בסדרה הקומית "Man Seeking Woman".

בראיון לאתר "ContentMode" סיפרה שגדלה בבית בו הייתה חיבה לאמנות. בכל שנה, בתקופת החגים, היו נערכים בביתם מופעי כישרונות חובבניים בהשתתפות משפחה וחברים.

התפקיד המשמעותי הראשון בקריירת המשחק שלה היה ליז גרינברג בסדרת הקומדיה הרומנטית "Man Seeking Woman"  (2015–2017) שבה הופיעה בכל 30 הפרקים.

## פילמוגרפיה
### קולנוע
* נקמה עבור ג'ולי (באנגלית: !Revenge for Jolly) (2012) – בתפקיד: מארי אן.
* המכתב (באנגלית: The Letter) (2012) – בתפקיד: קת'לין.
* Beside Still Waters (2013) – בתפקיד: אוליביה.
* Mutual Friends (2013) – בתפקיד: טריש.
* האנשים האלה (באנגלית: Those People) (2015) – בתפקיד: אורסולה.
* אחיות (באנגלית: Sisters) (2015) – בתפקיד: גברת גירנט.
* Don't Worry Baby (2015) – בתפקיד: אנה.
* Domain (2016) – בתפקיד: פיניקס / קימברלי מילר.
* Mr. Roosevelt (2017) – בתפקיד: סלסט ג'ונס.
* Circus Person (2020) – בתפקיד: אווה. בנוסף: ביימה וכתבה.
* לילה עם הולי (באנגלית: Holly Slept Over) (2020) – בתפקיד: אודרה.
* Psycho Therapy: The Shallow Tale of a Writer Who Decided to Write About a Serial Killer (2024) – בתפקיד: סוזי.
* Darkest Miriam (2024) – בתפקיד: מרים.

### טלוויזיה
* Big Lake (2010) – בתפקיד: מג. 7 פרקים.
* בלתי נשכח (באנגלית: Unforgettable) (2014–2011) – בתפקיד: טניה סיטקובסקי. 13 פרקים.
* A Gifted Man (2012) – בתפקיד: נינה. פרק 1.
* חוק וסדר: מדור מיוחד (באנגלית: Law & Order: Special Victims Unit) (2012) – בתפקיד: ג'ס הארדוויק. פרק 1.
* Man Seeking Woman (2015–2017) – בתפקיד: ליז גרינברג. 30 פרקים.
* Bad Internet (2016) – בתפקיד: ריין. פרק 1.
* קז'ואל (באנגלית: Casual) (2016) – בתפקיד: שרה פין. 7 פרקים.
* Wrecked (2017) – בתפקיד: מרגוט וואלאס. פרק 1.
* Pillow Talk (2017) – בתפקיד: אמה. 4 פרקים.
*  (2017–2018) – בתפקיד: קלייר ג'ניפר. 3 פרקים.
* איש העתיד (באנגלית: Future Man) (2019–2017) – בתפקיד: ג'רי אליזבת לאנג. 5 פרקים.
* WASP (2018) – בתפקיד: דזירה.
* High Maintenance (2019) – בתפקיד: לי. 4 פרקים.
* פילדלפיה זורחת (באנגלית: It's Always Sunny in Philadelphia) (2019) – בתפקיד: ליסה. פרק 1.
* סיפורי אימה אמריקאים (באנגלית: American Horror Stories) (2022) – בתפקיד: פיי מאלו. פרק 1.
* ניתוק (באנגלית: Severance) (2022–הווה) – בתפקיד: הלי ר./הלנה איגן. תפקיד קבוע.

## פרסים ומועמדויות

## קישורים חיצוניים

## ביאורים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1985
ג'ון דואג

**ג'ון דואג** (באנגלית: **John Thomas Godfray Hope Doeg**;  7 בדצמבר 1908 – 27 באפריל 1978) היה טניסאי אמריקאי. הוא זכה בתחרויות הגברים וזוגות גברים באליפות ארצות הברית הפתוחה.

## ביוגרפיה
ג'ון דואג נולד בשנת 1908 במקסיקו למשפחה של איש עסקים ותעשיין אמריקאי. הוא היה בנו של טניסאית מוד סאטון ונכד של מיי סאטון.

בשנת 1915 המשפחה חזרה לקליפורניה, ארצות הברית. 

בשנת 1926 דואג ניצח באליפות ארצות הברית לגילו. הוא היה בין הטניסאים החזקים בארצות הברית במהלך סוף שנות ה-20 של המאה ה-20.

בשנת 1929 לצד ג'ורג' לוט הוא ניצח בתחרויות זוגות גברים באליפות ארצות הברית הפתוחה.

בשנת 1930 דואג הגיע לרבע הגמר התחרות הגברים באליפות וימבלדון ולגמר של תחרות זוגות גברים. באותה שנה הוא ניצח בתחרות הגברים באליפות ארצות הברית הפתוחה ובפעם שנייה ניצח בתחרות זוגות גברים.  

דואג היה חבר בנבחרת גביע דייוויס של ארצות הברית.

בשנת 1931 דואג בפעם אחרונה השתתף בתחרויות גדולות.

דואג היה בוגר אוניברסיטת סטנפורד ולאחר 1931 התמסר לפעילות בעסקים. במקרים נדירים הוא שיחק בתחרויות לחובבים.

בשנת 1962 נכלל דואג בהיכל התהילה של הטניס.

ג'ון דואג נפטר בשנת 1978.

## קישורים חיצוניים
* 

קטגוריה:טניסאים אמריקאים
קטגוריה:טניסאים זוכי אליפות ארצות הברית הפתוחה בטניס
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1908
קטגוריה:אמריקאים שנפטרו ב-1978
ברגנץ (מחוז)

**ברגנץ** (בגרמנית: **Bregenz**) הוא מחוז בצפון מדינת פורארלברג שבאוסטריה.

במחוז 40 ערים ועיירות:

## קישורים חיצוניים

קטגוריה:פורארלברג
פלדקירך (מחוז)

**פלדקירך** (בגרמנית: **Feldkirch**) הוא מחוז במערב מדינת פורארלברג שבאוסטריה.

במחוז 24 ערים ועיירות:

## קישורים חיצוניים
* 

קטגוריה:פורארלברג
מרגרט נולאן

**מרגרט אן נולאן** (באנגלית: **Margaret Ann Nolan**; 29 באוקטובר 1943 – 5 באוקטובר 2020) הייתה שחקנית ודוגמנית אנגלייה. ידועה בעיקר בזכות תפקידיה בסרטים "גולדפינגר" ו"לילה של יום מפרך".

## ביוגרפיה
נולאן נולדה בהמפסטד, לונדון, הממלכה המאוחדת. אימה הייתה אחות ואביה היה פקיד בצבא האירי. במהלך מלחמת העולם השנייה הם חייו במחוז ווטרפורד באירלנד וכשהיא הסתיימה ב-1945 הם חזרו להמפסטד. נולאן החלה לעבוד כמורה אך החל לצאת עם , שחקן התיאטרון המלכותי הלאומי, ששכנע אותה להתחיל גם כן בקריירת משחק. מנישואיה אליו נולדו לה שני ילדים.

היא החלה את הקריירה שלה כדוגמנית. בשנת 1963 היא הופיעה לראשונה כשחקנית בפרק של סדרת הטלוויזיה "". בשנה שלאחר מכן הופיעה במספר סרטים, כולל תפקיד משנה בסרט של הביטלס "לילה של יום מפרך".

כמו כן, ב-1964 הופיעה נולאן בסרט "גולדפינגר", בו גילמה את המעסה דינק. היא גם הופיעה בתור ג'יל מאסטרסון מצופה זהב בסצנת הפתיחה של הסרט, כמו גם על כרזות לקידומו ועל עטיפת הפסקול שלו. בסרט עצמו, לעומת זאת, תפקיד זה נעשה על ידי שירלי איטון. בנובמבר 1965 הופיע נולאן בגיליון מיוחד של נערות בונד של המגזין "פלייבוי".

היא גם שיחקה בתיאטרון והשתתפה ב-18 הפקות תיאטרון. נולאן הופיעה בקביעות בסרטים ובסדרות עד שנות ה-80 של המאה ה-20. הופעתה הקולנועית האחרונה הייתה בסרט "The Power of Three" משנת 2011.

נולאן הייתה גם אמנית. עבודותיה כוללות פוטומונטז'ים של תמונות מתקופתה כדוגמנית. היא הציגה את עבודותיה בכמה גלריות בלונדון.

נולאן נפטרה בביתה שבהמפסטד ממחלת הסרטן בגיל 76.

## קישורים חיצוניים

## הערות שוליים

קטגוריה:שחקנים בסרטי ג'יימס בונד
קטגוריה:בריטים שנולדו ב-1943
קטגוריה:בריטיות שנולדו ב-1943
קטגוריה:בריטים שנפטרו ב-2020
קטגוריה:בריטיות שנפטרו ב-2020
סויוז MS-26

**סויוז MS-26** (ברוסית: Союз МС-26) היא חללית מאוישת רוסית, אשר שוגרה לתחנת החלל הבינלאומית ב-11 בספטמבר 2024. מטרת הטיסה היא להביא לתחנת החלל צוות שישתלב במשלחת מס' 71 לתחנת החלל הבין-לאומית.

## צוות
### המראה/נחיתה
*  אלכסיי אובצ'ינין - מפקד
*  איוואן וגנר - מהנדס טיסה
*  דונלד פטיט - מהנדס טיסה

### גיבוי
*  סרגיי ריז'יקוב - מפקד
*  אלכסיי זובריצקי - מהנדס טיסה
*  ג'ונתן קים - מהנדס טיסה

## תיאור המשימה
הרכב ראשוני של הצוות נקבע בשנת 2022. הוא כלל קוסמונאוטים רוסים בלבד. במהשך בהתאם לסיכומים בין רוסקוסמוס לבין נאס"א ההרכב שונה ונככל בו נציג ארצות הברית.

חללית "סויוז MS-24" שוגרה ב-11 בספטמבר 2024 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז 2.1A". החללית נבנתה על ידי תאגיד הטילים והחלל אנרגיה.

החללית התחברה למודול "ראסווט" של תחנת החלל הבין-לאומית באותו יום. תהליך עגינה היה אוטומטי. עם החללית הגיע מטען בהיקף של כ-130 ק"ג.

באותה עת בתחנת החלל שהתה משלחת מס' 71 בפיקוד אולג קונוננקו. לאחר עזיבתו הצוות השתלב במשלחת מס' 72 בפיקוד סוניטה ויליאמס.  

חללית "סויוז MS-26" נותרה מחוברת לתחנת החלל ופעלה כחללית חירום.

החללית חזרה לכדור הארץ ב-20 באפריל 2025.

## קישורים חיצוניים

* סויוז MS-26
* תיאור המשימה

קטגוריה:תוכנית סויוז
קטגוריה:2024 ברוסיה
קטגוריה:2025 ברוסיה
BRDM

[ממוזער| BRDM [עיראקי שנלקח שלל במוזיאון צבא ארצות הברית לאברדין, מרילנד.]]
**BRDM** (ראשי תיבות ברוסית של **Боевая Разведывательная Дозорная Машина**, מילולית: "רכב סיור קרבי") הוא רכב קרבי משוריין אמפיבי בעל שמונה גלגלים המשמש לסיור וממוגן בצורה קלה ביותר. בברית המועצות ובמדינות אחרות בגוש המזרחי יוצרו שתי גרסאות בעלות יכולת לשיגור טילים נגד טנקים. ה-BRDM-2 הגיע גם בתצורת רכב פיקוד וכרכב הגנה אווירית.

## BRDM-1
ממוזער| BRDM-1 במוזיאון ברוסיה
ה-BRDM-1 (הידוע גם כ-BTR-40 P) הופיע לראשונה בשנת 1959, והיה בייצור עד 1966. נבנו מדגם זה כ-10,000 יחידות מהן נותרו עד היום פחות מ-600 יחידות במספר מדינות. הדגם הבסיסי חומש במקלע גוריונוב SG-43, בשנת 1962 הוא הוחלף במקלע PK.

לרכב היו מספר תתי דגמים :
* BRDM-1U - רכב פיקוד
* BRDM-RX - רכב לגילוי וזיהוי חומרי לחימה כימיים.
* 2P27 - רכב נושא מערכת לשיגורי טילי נ"ט מדגם AT-1 Snapper (לפי קוד נאט"ו)
* 2P32 - רכב נושא מערכת לשיגורי טילי נ"ט מדגם AT-2 Swatter (לפי קוד נאט"ו)
* 9P110 - רכב נושא מערכת לשיגורי טילי נ"ט מדגם סאגר
## BRDM-2
[ממוזער| BRDM-2 שנלקח כשלל על ידי צה"ל. מוצג ב[יד לשריון|מוזיאון יד לשריון]]
דגם ה-BRDM-2 נועד להחליף את ה-BRDM-1 ולשפר בכך יכולות אמפיביות וחימוש טוב יותר. ה-BRDM-2 מונע על ידי מנוע בנזין אחורי המספק גם כוח לסילון מים לשיט אמפיבי. לדגם זה צוות של ארבעה: נהג, נהג משנה, מפקד ותותחן. החימוש זהה לנגמ"ש BTR-60, עם מקלע כבד 14.5 מ"מ ומקלע 7.62 מ"מ כמשני. שריון הרכב מגן באופן מלא מפני אש מנשק קל. רכב זה נמכר ל-45 מדינות לפחות.

ה-BRDM-2 דומה לרכב הסיור ההונגרי האמפיבי D-442 FUG ההונגרית ולנגמ"ש D-944 PSZH, גם להם מנוע אחורי אך יש להם זוג סילוני מים.

מערכת נ"מ ניידת 9K31 סטרלה-1 (שם נאט"ו "גסקין") נבנתה על בסיס שלדה אמפיבית מסוג BRDM-2 (4 x 4) אחרת, בה הוסרו גלגלי הבטן. הצריח המקורי הוחלף בצריח של עם זרוע בכל צד עליהם הותקנו משגרי טילי ה-SA-9 ירה ושכח.

## BRDM-3
BRDM-3 הוא גרסה נגד טנקים של ה־BRDM-2 עם משגר ATGM המבוסס על ה־BTR-80AK ולו מערכת אופטית לראיית יום/לילה בעמדת המפקד. הצוות מורכב משישה אנשים.

## קישורים חיצוניים

* אודות דגמי ה-BRDM השונים, באתר יוטיוב

## הערות שוליים

קטגוריה:כלי רכב משוריינים סובייטיים
קטגוריה:אמצעי לחימה במלחמת יום הכיפורים
קטגוריה:כלי רכב גא"ז
קטגוריה:רכבי סיור
1951 בספרות

בערך זה מצוינים אירועים בולטים שהתרחשו במהלך שנת 1951 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* אייזיק אסימוב – המוסד השמיימי
* הווארד פאסט – ספרטקוס 
* רוברט היינליין – השליטים
* ניקולס מונסארט – הים האכזר
* ג'יי די סלינג'ר – התפסן בשדה השיפון
* שוהיי אוקא – אש בעמקים
* הרמן ווק – המרד על הקיין
* מרגריט יורסנאר – זכרונות אדריאנוס

### ספרי ילדים ונוער
* ק.ס. לואיס – הנסיך כספיאן

### מחזות
* אז'ן יונסקו – השיעור
* טנסי ויליאמס – השושנה המקועקעת

### ספרי עיון
* חנה ארנדט – יסודות הטוטליטריות

## לידות
* 9 במאי – ג'וי הרג'ו, משוררת, מוזיקאית וסופרת אמריקאית ממוצא אינדיאני
* 15 במאי – דייוויד אלמונד, סופר בריטי לילדים ונוער
* 5 ביוני – סוזי אורמן, יועצת פיננסית, מגישת פודקסטים בנושאי מוטיבציה וכלכלה, סופרת, מנחת טלוויזיה וידוענית יהודייה-אמריקאית
* 20 באוגוסט – גרג בר, סופר מדע בדיוני אמריקאי (נפטר ב-2022)
* 24 באוגוסט – אורסון סקוט קארד, סופר מדע בדיוני אמריקאי
* 20 בספטמבר – חוויאר מריאס, סופר, מתרגם ופובליציסט ספרדי
* 8 בדצמבר – ביל ברייסון, סופר ועיתונאי אמריקאי

## נפטרו
* 7 בינואר – רנה גנון, אינטלקטואל צרפתי-מצרי (נולד ב-1886)
* 10 בינואר – סינקלר לואיס, עיתונאי, סופר ומחזאי אמריקאי, חתן פרס נובל לספרות לשנת 1930 (נולד ב-1885)
* 19 בפברואר – אנדרה ז'יד, סופר צרפתי וחתן פרס נובל לספרות לשנת 1947 (נולד ב-1869)
* 28 בפברואר – וסבולוד וישנבסקי, מחזאי וסופר סובייטי (נולד ב-1900)
* 9 באפריל – צאדק הדאיאת, סופר ואיש רוח איראני (נולד ב-1903)
* 29 באפריל – לודוויג ויטגנשטיין, פילוסוף אוסטרי-בריטי ממוצא יהודי (נולד ב-1889)
* 25 במאי – פאולה מולדן, משוררת וסופרת אוסטרית (נולדה ב-1887)
* 30 במאי – הרמן ברוך, סופר יהודי-אוסטרי, הנחשב לאחד מגדולי המודרניזם ספרותי (נולד ב-1886)
* 14 באוגוסט – ויליאם רנדולף הרסט, מו"ל עיתונות אמריקאי, מגדולי בעלי העיתונים בארצות הברית (נולד ב-1863)
* 31 באוגוסט – אברהם קאהאן, עיתונאי, סופר ומנהיג פועלים יהודי-אמריקאי ממוצא ליטאי (נולד ב-1860)

## פרסים
* פרס נובל לספרות: פר לגרקוויסט

## קישורים חיצוניים

*
קטגוריה:שנים בספרות - המאה ה-20
ספרות
Odyssey

***Odyssey*** (בעברית: "**אודיסיאה**") הוא אלבום האוסף הראשון של הזמר הבריטי אולי אלכסנדר. את האלבום הוציאה ב-3 במאי 2024 לאור חברת התקליטים פולידור רקורדס.

באוסף נכללים שירי סולו של אלכסנדר, כמו גם שירים שהוציא במסגרת להקת יירס אנד יירס, שהפסיקה את פעילותה בשנת 2023. גם שירו "Dizzy", שייצג את  באירוויזיון 2024, נכלל ביצירה. שמו נגזר מהיצירה "אודיסיאה", אחת משתי היצירות האפיות היווניות הגדולות אשר מיוחסות להומרוס, לצד האיליאדה. השירה, המחולקת לעשרים וארבעה ספרים, או שירים, מתארת את מסעותיו של אודיסאוס, מלך איתקה, בשובו ממלחמת טרויה, לצד סיפורו של טלמאכוס, בנו של אודיסאוס, אשר יוצא לחפש את אביו.

## רשימת רצועות

## קישורים חיצוניים

## הערות שוליים

קטגוריה:אלבומי אוסף באנגלית
קטגוריה:אלבומי חברת פולידור רקורדס
מוחמד יעקוב

**[[מולא]] מוחמד יעקוב מוג'אהיד** (בפשטו: **محمد یعقوب**; נולד ב-1990) הוא מפקד צבאי, פוליטיקאי ואיש דת אפגני המשמש סגן המנהיג השני של אפגניסטן ושר ההגנה בפועל של האמירות האסלאמית של אפגניסטן מאז 2021. הוא סגן מנהיג הטליבאן מאז 2016, ובנוסף מונה לשר ההגנה לאחר השתלטות הטליבאן מחדש על אפגניסטן. הוא שימש כמפקד הצבאי של הטליבאן מאז 2020.

## ביוגרפיה
מולה יעקוב הוא פתאני אתני משבט הוטק, שהוא חלק מהענף הגדול יותר של ג'ילג'י. הוא בנו הבכור של מייסד הטליבאן מוחמד עומאר. את השכלתו הדתית קיבל בסמינרים שונים בקראצ'י, פקיסטן.

כאשר אביו מת באפריל 2013 והשמועות התפשטו על כך שהוא נרצח על ידי יריבו אח'תר מוחמד מנסור, יעקוב הכחיש את השמועה, והתעקש שאביו נפטר מסיבות טבעיות.

## בהנהגת טליבאן
בשנת 2016, יעקוב מונה על ידי הטליבאן להיות אחראי על הוועדה הצבאית ב-15 מתוך 34 המחוזות של אפגניסטן. הוועדה הצבאית, שבראשה עמד אז איברהים סאדר, אחראית לניהול כל העניינים הצבאיים של הטליבאן. בנוסף, יעקוב נכלל בגוף קבלת ההחלטות העליון של הטליבאן, רהברי שורא.

מותו של מנצור הוכרז ב-21 במאי 2016 והוא הוחלף על ידי הייבתוללה אח'ונדזאדה כמנהיג הטליבאן. סיראג'ודין חקאני, שהיה סגנו של מנצור ומנהיג רשת חקאני, שמר על תפקידו כסגן מנהיג הטליבאן לאחונדזאדה, ויעקוב מונה לסגן השני של ראש הטליבאן.

### ממשלת הטליבאן הזמנית
יעקוב הוא שר ההגנה בפועל של ממשלת אפגניסטן, שמונה ב-7 בספטמבר 2021.

בדצמבר 2022, יעקוב נפגש עם נשיא איחוד האמירויות הערביות, מוחמד בן זאיד אאל נהיאן באבו דאבי, והשניים דנו בחיזוק היחסים בין איחוד האמירויות לאפגניסטן. ב-4 במרץ 2024, השתתף יעקוב בתערוכת DIMIDEX 2024 (תערוכת ההגנה הימית הבינלאומית בדוחא, בה הציגו חברות בינלאומיות שונות ציוד צבאי יבשתי, אווירי וימי.

מוחמד יעקוב תמך בקיום משא ומתן לסיום מלחמת אפגניסטן. כמו כן נמנה עם תומכיו של מנהיג הטליבאן לשעבר אח'תר מוחמד מנסור. במדיניות החוץ הוא פרו-סעודי, בעל מוניטין של מתון, ומאמינים שיש לו קשרים עם ממשלת אפגניסטן לשעבר. הוא גם מאמין שאכיפת השריעה צריכה להתקיים במקביל לנורמות בינלאומיות בסיסיות.

## קישורים חיצוניים

## הערות שוליים

קטגוריה:פעילי הטליבאן
קטגוריה:אפגנים
קטגוריה:פשטונים
קטגוריה:פוליטיקאים אפגנים
קטגוריה:שרי ממשלה
קטגוריה:אפגנים שנולדו במאה ה-20
קטגוריה:ילידי 1990
1950 בספרות

בערך זה מצוינים אירועים בולטים שהתרחשו במהלך שנת 1950 ונוגעים לתחום הספרות.

## אירועים בולטים

* 19 בינואר – הרומן הראשון באורך מלא של אייזק אסימוב, "אבן בשחקים", יוצא לאור בארצות הברית בהוצאת דאבלדיי.
* 2 בנובמבר – המחזאי האירי ג'ורג' ברנרד שו מת בגיל 94 מאי-ספיקת כליות שנגרמה מפציעות שנגרמו לו בעת נפילה בזמן גיזום עץ.
* 2 באוקטובר – רצועת הקומיקס היומית "פינאטס" מאת צ'ארלס מ. שולץ, מפורסמת לראשונה בתשעה עיתונים בארצות הברית.

## ספרים נבחרים חדשים

### סיפורת
* אייזק אסימוב – אני, רובוט (אוסף של תשעה סיפורים קצרים)
* אייזק אסימוב – אבן בשחקים
* אגתה כריסטי – מודעת רצח
* הנס פאלאדה – השתיין
* ארנסט המינגוויי – מעבר לנהר ואל בין העצים
* ש"י עגנון – תהלה

### ספרי ילדים ונוער
* ק.ס. לואיס – האריה, המכשפה וארון הבגדים (הספר הראשון בסדרת ספרי דברי ימי נרניה)
* דוקטור סוס – המלך צב-צב
* יגאל מוסינזון – חסמבה או חבורת סוד מוחלט בהחלט (הספר הראשון בסדרת ספרי חסמבה)

### מחזות
* אז'ן יונסקו – הזמרת הקרחת

### ספרי עיון
* ארנסט גומבריך – קורות האמנות
* תור היירדאל – משלחת קון-טיקי 
* מנחם בגין – המרד

## נולדו
* 25 בינואר – גלוריה ניילור, סופרת אפרו-אמריקאית (נפטרה ב-2016)
* 21 ביוני – אן קרסון, משוררת קנדית
* 28 בספטמבר – כריסטינה הוף סומרס, סופרת יהודייה-אמריקאית
* 10 באוקטובר – נורה רוברטס, סופרת אמריקאית
* 27 באוקטובר – פראן ליבוביץ, סופרת אמריקאית
* 4 בנובמבר – צ'ארלס פרייז'ר, סופר אמריקאי

## נפטרו
170px|ממוזער|ג'ורג' אורוול
* 8 בינואר – ג'וזף שומפטר, כלכלן ואיש מדע המדינה אמריקאי יליד אוסטריה (נולד ב-1883)
* 21 בינואר – ג'ורג' אורוול, סופר אנגלי (נולד ב-1903)
* 13 בפברואר – רפאל סבטיני, סופר אנגלי יליד איטליה (נולד ב-1875)
* 11 במרץ – היינריך מאן, סופר גרמני (נולד ב-1871)
* 19 במרץ – אדגר רייס בורוז, כתב צבאי וסופר אמריקאי שנודע בעיקר כמחבר סדרות הספרים "טרזן" (נולד ב-1875)
* 8 באפריל – אלברט ארנשטיין, סופר ומשורר יהודי-אוסטרי (נולד ב-1886)
* 27 באפריל – הוריה בונצ'יו, משורר וסופר יהודי-רומני (נולד ב-1893)
* 6 במאי – אגנס סמדלי, עיתונאית וסופרת אמריקאית (נולדה ב-1892)
* 27 באוגוסט – צ'זארה פבזה, סופר ומשורר איטלקי (נולד ב-1908)
* 19 באוקטובר – עדנה סנט וינסנט מיליי, משוררת לירית, מחזאית, פמיניסטית ופעילה פוליטית אמריקאית, כלת פרס פוליצר לשירה (נולדה ב-1892)
* 2 בנובמבר – ג'ורג' ברנרד שו, מחזאי וסופר בריטי ממוצא אירי, חתן פרס נובל לספרות לשנת 1925 וחתן פרס אוסקר לשנת 1938 (נולד ב-1856)
* 25 בנובמבר – יוהנס וילהלם ינסן, סופר ומשורר דני, זוכה פרס נובל לספרות לשנת 1944 (נולד ב-1873)

## פרסים
* פרס נובל לספרות: ברטראנד ראסל

## קישורים חיצוניים

## הערות שוליים

*
קטגוריה:שנים בספרות - המאה ה-20
קטגוריה:1950
יערי רואש

**יערי (יעקב אריה) רואש** (נולד ב-19 באוגוסט 1971) הוא עורך דין ישראלי. בינואר 2025 נבחר לתפקיד פרקליט מחוז דרום (אזרחי) בפרקליטות המדינה.

## ביוגרפיה
נולד ברחובות לצבי ומרי רואש, ילידי מרוקו. למד בישיבת הדרום. בעל תואר שני במשפטים בהצטיינות מהאוניברסיטה העברית בירושלים. בשנת 1997 התמחה בפרקליטות מחוז דרום (אזרחי) בפרקליטות המדינה, ומאז שימש כפרקליט במחוז. עסק בתחומים רבים במשך שנים. שימש כממונה על המחלקה המסחרית.

החל מ-2015 עמד בראש מחלקת המקרקעין בפרקליטות מחוז דרום. במסגרת תפקידו עסק בהליכים רבים הנוגעים לסוגיית הבנייה הבלתי חוקית בפזורה הבדואית בנגב על צדדיה השונים, דוגמת אדמות אל-עראקיב, אום אל-חיראן, הרחבת העיר דימונה, בריכות המלח באילת, פרשת הרפסודה הלבנה, ועוד.

### פרקליט מחוז דרום (אזרחי)
בינואר 2025 ועדת המכרזים של נציבות שירות המדינה, בחרה פה אחד ביערי לתפקיד כפרקליט מחוז דרום (אזרחי), במקומו של ציון אילוז.

## חיים אישיים
יערי רואש נשוי לענת, עורכת דין, ואב לשלושה. מתגורר במזכרת בתיה. מנהל אורח חיים דתי.

## קישורים חיצוניים
* יערי רואש ברשת החברתית פייסבוק

## הערות שוליים

קטגוריה:בוגרי האוניברסיטה העברית בירושלים: משפטים
קטגוריה:פרקליטי מחוז דרום
קטגוריה:בוגרי ישיבת הדרום
קטגוריה:רחובות: אישים
קטגוריה:ישראלים שנולדו ב-1971
קתרינה גופלו

**קתרינה גופלו** (בלטבית: **Katrīna Gupalo**; נולדה ב-17 ביולי 1991) היא זמרת, פזמונאית ופסנתרנית לטבית.

## ביוגרפיה
גופלו היא בתם של הארכאולוג האוקראיני קונסטנטינס והאמנית הלטבית ורה פאוקסה. הוריה נפגשו במוסקבה, בירת רוסיה, התגוררו באוקראינה, ועברו לריגה לאחר אסון צ'רנוביל.

במרוצת השנים למדה מוזיקה בקליפורניה ובלונדון. היא השתתפה במספר תחרויות שירה בערים רבות, דוגמת פריז וניו יורק. בלטביה השתתפה בתחרות "Made for Music".

גופלו ייסדה את סוכנות הקונצרטים "Aira Laiviņa Artists". היא הוכרזה כאחת המשתתפות בקדם הלטבי לאירוויזיון 2024, *Supernova 2024*, עם השיר "The Cat's Song". היא הגיעה למקום השלישי.

## קישורים חיצוניים
* 

## הערות שוליים

קטגוריה:זמרות לטביות
קטגוריה:פסנתרניות
קטגוריה:פזמונאיות
קטגוריה:ילידות 1991
הכתובת המונומנטלית העברית מירושלים

בחפירות בעופל התגלתה, בשימוש משני מהתקופה הביזנטית, כתובת בעברית עתיקה. האותיות, בכתב עברי עתיק, נאות וחקוקות בהידור, כ־5 ס"מ גובהן. האבן שעליה נחקקה הכתובת היא אבן גיר, רוחבה 24 ס"מ, גובהה 27 ס"מ ועובייה 10 ס"מ. צורת האותיות מתארכת את הכתובת למאות ה־8–6 לפנה"ס, ביתר דיוק למאה ה־7 לפנה"ס.

המיקום שבה נמצאה הכתובת בשימוש משני לא מעיד על מיקומה המקורי, והקטע הקצר ששרד מהכתובת לא מאפשר להבין מה בדיוק היה נושא הכתובת (ייתכן שעסקה במפעל מים); אף על פי כן, צורת הכתב וגודלו מצביעים על כתובת ראווה והנצחה, הראשונה שהתגלתה בירושלים מתקופת בית ראשון.

הכתובת נמצאה בחפירה באוקטובר 1982.

## תוכן הכתובת
מהכתובת שרד אך חלק קטן. אין ספק שהיו שורות מעל ומתחת לחלק ששרד, והשורות ששרדו המשיכו בוודאות שמאלה, ואולי גם ימינה. התוכן ששרד הוא:

בסוף השורה השנייה מופיעים שרידי אות נוספת, אולי מ"ם; בסוף השורה השלישית מופיעים שרידי אות שעשויה להיות ה"א.

את המלה השנייה בשורה הראשונה השלימו חוקרים כ"לז[רם]", בשל העיסוק במים בכתובת. המלה השנייה בשורה השנייה מתפרשת כ"המים". השורש נ־ס־ח, המופיע בשורה הרביעית, משמעו העברה או עקירה של אדם או דבר ממקומם.

## ראו גם
* רשימת כתובות כנעניות וארמיות

## הערות שוליים

קטגוריה:כתובות בעברית עתיקה
קטגוריה:ירושלים: עתיקות
קטגוריה:המאה ה-7 לפנה"ס
קטגוריה:ממצאים ארכאולוגיים מאבן
פלוטניצקי

**פלוטניצקי** (או **פלוטניצקה**. ברוסית: **Плотницкий**; בפולנית: **Plotnitsky**) הוא שם משפחה.

קטגוריה:שמות משפחה
מטוסי קישור

[שמאל|ממוזער|מטוס הקשר [טיילורקראפט אוסטר|טיילורקראפט אוסטר 5 משנת 1957]]
**מטוס קישור** (נקרא גם **מטוס שיתוף פעולה צבאי**) הוא מטוס קטן, לרוב לא חמוש, אשר שימש בעיקר כוחות צבאיים לתצפית והכוונה ארטילרית או להובלת מפקדים, דואר צבאי וקישור בין יחידות.

## פעולות
הקונספט התפתח לפני מלחמת העולם השנייה וכלל גם סיור בשדה הקרב, טיפול בפצועים, שליחויות מטען קל ותפקידים דומים. מסוגלים לפעול משדות קטנים בתנאים פרימיטיביים, עם יכולות STOL (המראה ונחיתה קצרים), רוב מטוסי הקישור פותחו ממטוסי תעופה אזרחית, או שימשו לכך מאוחר יותר. גם מטוסים וגם מסוקים יכולים לבצע תפקידי קישור.

## הערות שוליים

קישור
ישראל דרשן שפירא

רבי **ישראל דרשן שפירא** (סביבות ה'ש"ס-ה'ש"ע – ה'ת"מ, 1680), שימש כרב, דיין ודרשן, וכן חיבר ספרים בהלכה ובאגדה.

## תולדות חייו
נולד בלובלין לאביו רבי נתן דרשן שפירא, נשא לשפרינצל בתו של רבי יצחק בונמש (אחותו של רבי משה בן יצחק בונמש), בי"ז באלול ה'תי"ב לאחר פטירת אביו מילא את מקומו כדרשן בעיר לובלין. ובעקבות גזרות ת"ח–ת"ט, נמלט מעירו ועבר לעיר קאליש, ונתקבל שם לרבה של העיר, ויסד ישיבה לתלמידים מופלגים, כמו שמתאר אותו רבי אבי עזרי זעליג מרגליות, בהקדמת ספרו 'חבורי לקוטים', ויניציאה תע"ה את לימודיו:והיינו עוסקים ביחד חמשה אנשים, הרב המופלג סיני ועוקר הרים מהר"ר ישראל עלקושר, והרב המופלג מהר"ר משה כ"ץ בן הגאון בעל ש"ך, והרב המופלא מהר"ר מיכל בעל 'שערי שמים', והרב המופלג מוה"ר עוזיאל מק"ק קאליש, ואני הקטן שבכלם. גמרנו ללמוד יחד תורה לשמה ולא לשום פניה אחרת, הן הנאת ממון והן חלוקת כבוד, וגם לאחר השריפה שלא נשארנו בלתי אם גויתנו, לא עזבנו את תורת אלקינו, ועמדנו על משמרת הקודש אף שהיינו מפוזרים ומפורדים בין הגויים, תחת הארץ הייתה דירתנו, בבורות שיחין ומערות.

התפרסם בעיקר כדרשן, ודרשותיו אכן עוררו עניין רב.

בחנוכה שנת ה'תל"ו היה שריפה גדולה בעיר קאליש, ששרף כמעט כל העיר, ואבד את כל הונו, וספריו.

נפטר בשנת ה'ת"מ בעיר קאליש, ונטמן שם.

## משפחתו
*חתנו - רבי פרץ דיין (נפטר בשנת ה'תס"ו), בנו של רבי הירש דיין.
:: בנם - רבי ישכר בער אב"ד רוסטיץ, דיין בניקולשבורג. (בעל "בית פרץ").
*חתנו - ברוך קרפלס – פרנס ומנהיג הקהילה היהודית בגלוגא.
::חתנו - רבי אברהם הלין (נפטר י"ז בטבת ה'תפ"ו).
::חתנו - בזיווג שלישי, רבי משולם זלמן מירלש (נפטר כ"ב בכסלו ה'תס"ז).
::חתנו - רבי יהודה אריה לייב קאליש אב"ד אמסטרדם (בעל "גור אריה", אמשטרדם, תצ"ג).
*חתנו - רבי חייקא סג"ל דיין קאליש.
::בנו - רבי עוזר אב"ד קאליש, ופוזן.
::בתו - מרת דבורה, נישא לרבי אברהם בנו של רבי משה יקותיאל קויפמן, חתנו של המגן אברהם ומחבר הספר לחם הפנים, וספר "חקי דעת", "חקי דרך".

#### נכדים
*רבי אלעזר לעוו מחבר "שמן רוקח".

## מתלמידיו
*רבי ישראל עלקושר
*רבי משה כ"ץ בנו של הש"ך
*רבי אבי עזרי זעליג מרגליות מקאליש (בעל "כסף נבחר")
*רבי בצלאל הדרשן (בעל "עמודיה שבעה")
*רבי יחיאל מיכל הלוי (בעל "שערי שמים").

## לקריאה נוספת
* מאיר וונדר, אלף מרגליות, ירושלים תשנ"ג. עמ' 253–254.
* משה אהרן דייטש, מבוא לספר 'כסף נבחר' שנת ה'תשנ"ז.

## קישורים חיצוניים
* ספרו בית ישראל, באתר היברובוקס
* 
* חיים דב פרידברג, 
* הרב שלמה אנגלרד, 

## הערות שוליים

קטגוריה:קאליש: רבנים
קטגוריה:אישים שמקום קבורתם לא נודע
קטגוריה:פרשני הטור
קטגוריה:נפטרים ב-1680
ג'פרי לוי

**ג'פרי לוי** (באנגלית: J**effrey Levy**; נולד כ**ג'פרי לויט** בשנת 1958) הוא נוכל ישראלי ילידי בריטניה שהתפרסם בזכות הונאות שביצע בתחום הצעצועים העתיקים, הן באנגליה והן בישראל. הוא נודע בשל התחזויותיו ושימוש במוניטין של אחרים לקידום מטרותיו, וכן בשל היותו נוכל סדרתי שרימה אנשים רבים.

## ביוגרפיה
ג'פרי לוי נולד כג'פרי לויט. אביו שינה את שם המשפחה ללויט כדי להשתלב בחברה הבריטית. לוי החל את דרכו כאספן צעצועים, והפך למומחה בתחום. הוא אף כתב ספר על צעצועים עתיקים. בשלב מסוים, הוא החל לעסוק במסחר בצעצועים עתיקים, והקים חברה בשם Mint and Boxed.

## הונאות והתחזויות באנגליה
בשנות ה-90 של המאה ה-20, לוי ביצע הונאות בהיקף של כ-12 מיליון ליש"ט, שכללו זיוף מכתבים מחברות גדולות, והונאת בנקים. הוא זייף מכירות של צעצועים, וקיבל מהבנקים מקדמות שלא הוחזרו. בנוסף, הוא זייף את ערך הסחורות שיובאו כדי להתחמק מתשלום מע"מ ומכס. לוי הורשע בגין הונאה זו ונידון לארבע שנות מאסר. לאחר שחרורו מהכלא, לוי טען כי ההרשעה בוטלה בשנת 2001 וכי שינה את שמו חזרה ללוי במטרה "לפתוח דף חדש". לוי גם טען כי שינה את שמו בחזרה ללוי לאחר שהסתיימו הבעיות המשפטיות שלו, כמעט 20 שנה לפני שעלה לישראל.

## פעילות בישראל
לוי עשה עלייה לישראל בשנת 2014 ומיקם את ביתו ברעננה. הוא פתח גלריה לצעצועים עתיקים בתל אביב, והציג עצמו כאספן בעל שם עולמי. לוי השתמש במוניטין של אחרים, כמו גיא פינס, כדי לקדם את עסקיו. הוא אף ארגן פגישה בין גיא פינס לרוד סטיוארט, במהלכה העניק לסטיוארט רכבת נדירה במתנה.

לוי יצר קשרים עם אנשים מפורסמים ומוכרים, כמו כוכבת טלוויזיה מוכרת וגיא פינס. הוא הציג את עצמו כמיליונר מקושר עם שורשים בבית המלוכה הבריטי. לוי אף סיפר לאנשים שונים כי אשתו נפטרה, אף על פי שהייתה בחיים.

## חשיפת ההונאה
לוי התגלה כנוכל לאחר שלא שילם שכר דירה, דמי ניהול, וחובות נוספים. כמו כן, התגלה שהוא לא שילם לספקים שונים. בעקבות זאת, החל תחקיר של תוכנית הטלוויזיה "המתחזים", בהנחיית חיים אתגר, שחשף את עברו הפלילי של לוי, את שקריו, ואת ההונאות שביצע בישראל. התחקיר חשף גם את העובדה כי התמונות שהציג עם כוכבים כמו קים בייסינגר ווודי אלן היו מזויפות, אך טען שהיה מיודד עם וודי אלן והכיר את קים בייסינגר.

בנוסף, נחשף כי לוי מכר צעצועים של אחרים ב-eBay, וכי הוא השתמש בעסק הצעצועים כדי להלבין כספים. הוא גם זייף קבלות על סך 100 אלף ליש"ט עבור ייעוץ, כאשר בפועל, לא היה שום ייעוץ אלא רק הלבנת כספים.

## הלכידה
בסופו של התחקיר, חיים אתגר הגיע לדירה בה שהה לוי והתעמת איתו. אתגר הציג בפני לוי את כל השקרים וההונאות שביצע, ודרש ממנו להפסיק. לאחר העימות, לוי נמלט מדירתו, אך הוצא נגדו צו עיכוב יציאה מהארץ.

## קישורים חיצוניים
* ג'יימס קוסיק, חובב צעצועים נכלא בגין הונאה של 12 מיליון פאונד, *[[אינדפנדנט|אינדיפנדנט]]*, 23 באוקטובר 1993
* 
* JANUARY 29, 2017 ,GLORIA DEUTSCH ,A serious business, Jerusalem Post
* Still Playing With Toys at 59, Michal bar Shachar, site esra September 2017
* JEFFREY LEVY TOYS
* Jeffrey Levy Antique Toys
* 

## הערות שוליים

קטגוריה:מורשעים בדין בבריטניה
קטגוריה:ישראלים ילידי בריטניה
קטגוריה:עולים בשנות ה-2010
קטגוריה:ישראלים שנולדו ב-1958